b'\n_START_ARTICLE_\nNeigiamas gr\xc4\xaf\xc5\xbetamasis ry\xc5\xa1ys\n_START_PARAGRAPH_\nNeigiamas gr\xc4\xaf\xc5\xbetamasis ry\xc5\xa1ys pasirei\xc5\xa1kia, kai proceso rezultatas veikia \xc4\xaf pat\xc4\xaf proces\xc4\x85, taip, kad poky\xc4\x8diai visada yra ma\xc5\xbeinami. Neigiamas gr\xc4\xaf\xc5\xbetamasis ry\xc5\xa1ys padaro sistem\xc4\x85 save reguliuojan\xc4\x8di\xc4\x85, pvz., did\xc4\x97ja jos stabilumas ir ma\xc5\xbe\xc4\x97ja fluktuacij\xc5\xb3 rei\xc5\xa1kiniai. Neigiamas gr\xc4\xaf\xc5\xbetamasis ry\xc5\xa1ys yra pla\xc4\x8diai naudojamas mechanikoje ir elektros in\xc5\xbeinerijoje, ta\xc4\x8diau taip pat pasirei\xc5\xa1kia ir gyvuose organizmuose.\n_START_SECTION_\nAp\xc5\xbevalga\n_START_PARAGRAPH_\nDaugelyje fizikini\xc5\xb3 ir biologini\xc5\xb3 sistem\xc5\xb3, kokybi\xc5\xa1kai skirtingi poveikiai gali prie\xc5\xa1intis vienas kitam. Pvz., biochemijoje, vienas rinkinys chemikal\xc5\xb3 sistem\xc4\x85 ved\xc4\x85 \xc4\xaf duot\xc4\x85 krypt\xc4\xaf, tuo tarpu kitas veda \xc4\xaf prie\xc5\xa1ing\xc4\x85. Jeigu vienas arba abudu \xc5\xa1ie poveikiai yra netiesiniai, rezultatas yra pusiausvyros ta\xc5\xa1kas._NEWLINE_Biologijoje \xc5\xa1is procesas yra vadinamas homeostaze, tuo tarpu mechanikoje nat\xc5\xabralesnis terminas yra pusiausvyra._NEWLINE_In\xc5\xbeinerijoje, matematikoje, fizikiniuose ir biologiniuose moksluose yra tie patys bendri terminai: atraktoriai, stabiliosios b\xc5\xabsenos, tikrin\xc4\x97s b\xc5\xabsenos arba tikrin\xc4\x97s funkcijos, pusiausvyros ta\xc5\xa1kai ir prad\xc5\xbeios ta\xc5\xa1kai._NEWLINE_Neigiamas rei\xc5\xa1kia daugiklio \xc5\xbeenkl\xc4\x85 matematiniuose gr\xc4\xaf\xc5\xbetamojo ry\xc5\xa1io modeliuose._NEWLINE_Prie\xc5\xa1ingai, teigiamas gr\xc4\xaf\xc5\xbetamasis ry\xc5\xa1ys, yra gr\xc4\xaf\xc5\xbetamasis ry\xc5\xa1ys, kuriama sistema atsako taip, kad jos dydis padid\xc4\x97ja esant bet kokiam sutrikimui, ko pasekoje pradin\xc4\x97s sistemos signalas sustipr\xc4\x97j\xc4\x85, o ne stabilizuojasi.\n_START_SECTION_\nMechanikos in\xc5\xbeinerija\n_START_PARAGRAPH_\nNeigiamas gr\xc4\xaf\xc5\xbetamasis ry\xc5\xa1ys pirm\xc4\x85 kart\xc4\x85 buvo realizuotas XVI a. su i\xc5\xa1centriniu reguliatoriumi. Jo veikimo principas papras\xc4\x8diausiai matomas D\xc5\xbeeimso Vato garo variklyje. Du sunk\xc5\xabs rutuliai vertikaliame korpuse sukasi tuo pa\xc4\x8diu grei\xc4\x8diu kaip variklis. Kai j\xc5\xb3 greitis padid\xc4\x97ja jie pasisuka auk\xc5\xa1tyn ir \xc4\xaf i\xc5\xa1or\xc4\x99 d\xc4\x97l i\xc5\xa1centrin\xc4\x97s j\xc4\x97gos. Tai sukelia mechanizmo pak\xc4\x97lim\xc4\x85, kuris u\xc5\xbedaro garo i\xc5\xa1leidimo sklend\xc4\x99 ir variklis l\xc4\x97t\xc4\x97ja. Kai variklio greitis suma\xc5\xbe\xc4\x97ja per daug, tada rutuliai krenta d\xc4\x97l gravitacijos ir atidaro garo sklend\xc4\x99.\n_START_SECTION_\nValdomos sistemos\n_START_PARAGRAPH_\nPavyzd\xc5\xbeiai, kai neigiamasis gr\xc4\xaf\xc5\xbetamasis ry\xc5\xa1ys valdo sistem\xc4\x85 yra: termostato valdymas, hormoninis reguliavimas ir gyv\xc5\xabn\xc5\xb3 temperat\xc5\xabros palaikymas_NEWLINE_Papras\xc4\x8diausias pavyzdys yra termostatas. Kai temperat\xc5\xabra ap\xc5\xa1ildomame kambaryje pasiekia tam tikr\xc4\x85 nustatyt\xc4\x85 rib\xc4\x85 kambario \xc5\xa1ildymas yra i\xc5\xa1jungiamas ir temperat\xc5\xabra pradeda kristi. Kai temperat\xc5\xabra nukrenta iki ma\xc5\xbeiausios ribos, \xc5\xa1ildymas v\xc4\x97l \xc4\xafjungiamas. Numatytos ribos yra arti viena kitos, tod\xc4\x97l palaikoma stabili temperat\xc5\xabra. Tie patys mechanizmai yra naudojami \xc5\xa1aldymo sistemose, pvz., oro kondicionieriuje, \xc5\xa1aldytuve ar \xc5\xa1aldiklyje.\n_START_SECTION_\nBiologija ir chemija\n_START_PARAGRAPH_\nDaugelis biologini\xc5\xb3 proces\xc5\xb3 naudoja neigiam\xc4\x85 gr\xc4\xaf\xc5\xbetam\xc4\x85j\xc4\xaf ry\xc5\xa1\xc4\xaf. Pvz., k\xc5\xabno temperat\xc5\xabros ir gliukoz\xc4\x97s lygio kraujyje palaikymas.'